На основу члана 39 и 55 став 1. тачка 2. и члана 57 став 1. Закона о јавним набавкама ("Сл.гласник РС", број: 124/2012, 14/2015 и 68/2015), Предшколска установа “ КОЛИБРИ “ из Ковачице, ул. Др Јанка Булика бб, (у даљем тексту: Наручилац ) упућује

**ПОЗИВ ЗА ПОДНОШЕЊЕ ПОНУДЕ**

**У поступку јавне набавке мале вредности бр. 03/2020**

**Намирнице за исхрану деце**

**1. Општи подаци о наручиоцу:**

**Назив наручиоца : Предшколска установа „КОЛИБРИ“ , Ковачица**

**Адреса наручиоца : Др Јанка Булика бб, 26210 Ковачица**

**ПИБ :**100873408

**Матични број :** 08498385

**Шифра делатности**: 8510

**Врста наручиоца :** васпитно-образовна установа

**Контакт особа :** Бабић Еуђенија, факс: 013/662-122

**2. Врста поступка јавне набавке**

Предметна јавна набавка се спроводи у поступку јавне набавке мале вредности у складу са Законом о јавним набавкама („Службени гласник РС“ број 124/12, 14/2015 и 68/2015) и подзаконским актима којима се уређују јавне набавке.

Позив за подношење понуда за предметну јавну набавку је објављен на Порталу јавних набавки и на сајту установе http://www.pukolibri.edu.rs/

Поступак јавне набавке се спроводи ради закључења уговора о јавној набавци.

**3. Опис предмета набавке, назив и ознака из општег речника набавке**

Предмет јавне набавке су: добра

Опис предмета набавке : **Намирнице за исхрану деце**

Назив и ознака из општег речника набавке: 15000000- Храна, пиће и сродни производи, 03200000 Житарице, кромпир,поврће,воће и коштуњаво воће

Набавка је обликована по партијама.

|  |  |
| --- | --- |
| **I** | СВЕЖЕ И СМРЗНУТО МЕСО И ПРЕРАЂЕВИНЕ |
| **II** | СВЕЖЕ ПОВРЋЕ И ВОЋЕ |
| **III** | СМРЗНУТО И КОНЗЕРВИСАНО ПОВРЋЕ |
| **IV** | СВЕЖИ ПЕКАРСКИ ПРОИЗВОДИ СА НАПИЦИМА ЗА УЖИНУ |
| **V** | НАМИРНИЦЕ ШИРОКЕ ПОТРОШЊЕ |

**4. Не спроводи се резервисана јавна набавка**

**5. Не спроводи се електронска лицитација**

**6. Конкурсна документација може се преузети са Портала Управе за јавне набавке и са сајта установе.**

**7. Критеријум, елементи критеријума за доделу уговора**

У предметном поступку јавне набавке добара, број 03/2020, критеријум за доделу уговора je **„најнижа понуђена цена“**.

**8. Начин подношења понуде и рок**

Понуде се подносе на адресу наручиоца: Предшколска установа "КОЛИБРИ", ул. Др Јанка Булика бб, 26210 Ковачица **до 15. 05. 2020. године, до 12,00 часова**.Понуде поднете до наведеног дана и времена, сматрају се благовремене.

Понуђач понуду подноси непосредно или путем поште у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара .

Понуђач подноси понуду у затвореној коверти овереној печатом и на полеђини коверте наводи: назив и адресу понуђача, телефон и факс понуђача, име и презиме и број телефона особе за контакт с тим да ће понуђач на коверти назначити следеће: **„Понуда за јавну набавку бр. 3/2020 - Намирнице за исхрану деце, број партије \_\_\_\_\_\_\_\_\_ „ НЕ ОТВАРАТИ“.**

**Понуђач може да поднесе понуде за више партија.**

Наручилац ће, по пријему одређене понуде, на коверти, односно кутији у којој се понуда налази, обележити време пријема и евидентирати број и датум понуде према редоследу приспећа. Понуда се може доставити непосредно у канцеларији секретаријата Наручиоца , сваког радног дана од 08,00 до 12,00 часова.

**9. Место, време и начин отварања понуда**

Јавно отварање понуда одржаће се дана **15. 05. 2020. године у 12,15 часова,** у седиште установе у Ковачици, ул Др. Јанка Булика бб – Зборница.

**10. Услови под којима представници понуђача могу учествовати у поступку отварања понуда**

Пре почетка поступка јавног отварања понуда, представници понуђача, који ће учествовати у поступку отварања понуда, дужни су да наручиоцу предају писана пуномоћја, на основу којих ће доказати овлашћење за учешће у поступку јавног отварања понуда.

**11. Рок за доношење одлуке:**

Одлука о додели уговора биће донета у року od 10 дана од дана јавног отварања понуда.

**12. Лице за контакт:** Бабић Еуђенија тел. 013/662-122